ليلة امس الخميس افتتحت الدورة 15 من مهرجان موازين”. حياة ثالثة ربما لهذا المهرجان المثير للجدل. بدأ ثقافيا واعيا مع لحجمري الذي كان اول من وضع لبناته الاولى. ظل نخبويا ولما عين محمد منير الماجيدي تحول هذا المهرجان اصبح بلدوزر ماشي مهرجان. كيخوف وكيخلع واللي دوا يرعف. اتسم طيلة ايام الماجيدي بكافة اشكال التحكم. كلشي القنوات كتنقلو كلشي تخلط وتجلط. القصر تأخر كثيرا في الابتعاد عن هذا المهرجان. الكلفة كانت كبيرة. خرجو الناس كيطالبو برحيل موازين ورحيل الماجيدي. السنة الماضية وبعد شوهات كثيرة غادرها مكرها. جابو فبلاصتو عبد السلام احيزون. ما بدلش الفريق اللي عندو ولاء للماجيدي بحال الداكي والعزوزي. ما قدروش يستاقلو حقاش خايفين لا صاحبهم وولي نعتهم يقدر يكول ليهم شي حاجة لا احيزون كال ليهم سيرو فحالكم. كي المعلقة ما مزوجة وما مطلقة. مع احيزون غادية تبدل بزافت الحوايج ولكن ماشي بالسرعة اللي غادي يعتاقدوها كثار. فين غادي هاد المهرجان غادين نتسناو ونشوفو 
واش احيزون غادي ينسي لمغاربة زمن التحكم مع الماجيدي ويرجع “موازين” مهرجان عادي بحالو بحال خوتو